Truckstikk

**Truckstikk** er en sammensatt knute som gjør det mulig å stramme et tau med tre ganger trekkraften man kan yte med bare hender.

Stikket brukes gjerne for å sikre last på lastebil; kjøretøyet kalles «truck» på engelsk og dette har gitt navn til truckstikket. Et truckstikk fungerer etter samme prinsipp som en talje, ved at det skjer en kraftutveksling.
## Utforming
Truckstikk kan utformes ved å 
# lage en løkke på bukt, en viss avstand fra lasten eller festepunktet hvor tampen skal festes, for deretter å 
# la tampen ta en tur rundt festepunktet,  
# tilbake gjennom løkken,  
# stramme ved å trekke tampen,  
# holde løkken og tampen sammen for å hindre tauet fra å skli tilbake, for til slutt å  
# feste tampen til lasten, og slippe grepet ved løkken. 
## Mekanisk fordel og friksjon

Alle vanlige varianter av truckstikk bruker en løkke som provisorisk trinse for å få en teoretisk 3-til-1 mekanisk fordel (hver kraftenhet det ytes mot tampen fører til 3 ganger like mye spenning på langparten) når tampen også er under spenning, for eksempel når den er festet på noe som fumgerer som den nedre trinse før lasten.  Fordelen blir 2 til 1 når tampen ikke festes på lasten, men på tauet.

I måten truckstikket benyttes i praksis blir ikke dette potensialet for 3 til 1 mekanisk fordel helt reell. 'Friksjonskreftene kan redusere fordelen til 1 til 1, eller lavere. Friksjonskreftene er ikke bare til ulempe; De hjelper også å holde knuten sammen når tampen er sikret. Friksjon kan også slite tauet. Det kan være en fordel å dekke det utsatte området midt på øvre løkke med noe glatt, og vurdere valg av øvre løkke knute med tanke på situasjon etter ev brudd: Vil tauet fortsatt være der dog med mindre spenning, eller vil den løsne helt?

## Varianter
Variantene baserer seg på valg av løkke på bukt øverst.

* En populær variant er å benytte løkken under et trompetstikk, vridd noen få ganger rundt for at knuten skal holde bedre.
* Den mest vanlige trompetstikkvarianten slås ved å feste den øvre bukten med et dobbelt halvstikk.
* I Asia er det vanligere å slå et slikt stikk ved å feste øvre bukt med et enkelt halvstikk, eller halvstikk med kryssende dobbelt eller trippelt tørn
* En annen variant er å benytte burknop med slipp som øverste løkke. Man kan her også vri bukten flere ganger før man trer gjennom slippen, for å oppnå større bæreevne ved tyngre last.
* En tredje variant er å benytte en av mange faste løkker på bukt, som for eksempel burknop på bukt, selestikk, førerløkke, pålestikk, dobbel åttetallsløkke eller sportsfiskerløkke.

## Bildegalleri

Fil:Truckers' Hitch With Simple Slip Knot.jpg|Truckstikk med enkelt slippestikk som øvre løkke
Fil:Truckers' Hitch With Twisted Slip Knot.jpg|Truckstikk med vridd slippestikk som øvre løkke
Fil:Truckers' Hitch With Figure Eight Slip Knot.jpg|Truckstikk med åttetallsknop med slipp som øvre løkke
Fil:Truckers' Hitch With Half Hitch Sheep Shank.jpg|Truckstikk med halvstikk-sikret trompetstikk som øvre løkke
Fil:Truckers' Hitch With Double Half Hitch Sheep Shank.jpg|Truckstikk med dobbelt halvstikk-sikret trompetstikk som øvre løkke
Fil:Truckers' Hitch With Triple Half Hitch Sheep Shank.jpg|Truckstikk med trippelt halvstikk-sikret trompetstikk som øvre løkke
Fil:Truckers' Hitch With Clove Hitch Secured Sheep Shank as upper loop.jpg|En versjon av truckstikk som benytter trompetstikk, hvor øvre bukt er festet med dobbelt halvstikk
Fil:Truckers' Hitch With Figure Eight Loop.jpg|Truckstikk med dobbel åttetallsløkke som øvre løkke
Fil:Truckers' Hitch With Overhand Loop.jpg|Truckstikk med burknop på bukt som øvre løkke
Fil:Truckers' Hitch With Artillery Loop.jpg|Truckstikk med selestikk som øvre løkke
Fil:Truckers' Hitch With Span Loop.jpg|Truckstikk med løkkestikk som øvre løkke
Fil:Truckers' Hitch With Bowline On The Bight.jpg|Truckstikk med dobbelt pålestikk på bukt som øvre løkke
Fil:Truckers' Hitch With Anglers Loop.jpg|Truckstikk med sportsfiskerløkke som øvre løkke
Fil:TruckHitch 027.jpg|Truckstikk som benytter to ekstra vridde burknop med slipp for både større bæreevne og ekstra mekanisk fordel.
Fil:TruckersHitchUsingAlpineButterflyAndSlippedDoubleHalfHitch.jpg|Truckstikk som benytter førerløkke og avsluttes med dobbelt halvstikk.


## Stramming og Avslutning
For å stramme Truckstikk, trekkes tampen. Når trekkkraften frigjøres, skal knuten knipes med en hånd for å holde spenningen. Hvis tampen blir viklet gjennom løkken to ganger, vil friksjonen der fungere som kniping slik at begge hender kan benyttes til å trekke. Spenningen kan effektivt økes ved å trekke i tampen gjentatte ganger samtidig som man hindrer tampen i å skli tilbake gjennom løkken. Til slutt, når den ønskede tauspenningen er oppnådd, kan knuten festes med den ene hånden mens trekkkraften slippes for siste gang, og binde tampen med den andre hånden.

Når det er stramt, er Truckstikk ofte sikret med et halvstikk, vanligvis slippet for enkel utløsning og for å unngå bhovet  for tilgang til enden av tauet, selv om en sikrere feste, for eksempel to halvstikk, kan være nødvendig . Under store belastninger kan det ferdige halvstikk låse sg, spesielt hvis det ikke er slippet; Vanskeligheten med å frigjøre den kan forsterkes av det faktum at knuten vanligvis fortsatt er under spenning når den skal løsnes.

Etterstramming med et friksjonsfeste f.eks av typen Farrimond til nærmeste del av langparten gjør at avslutningsknuten kan knyttes og løsnes uten spenning. Dette eliminerer eventuelle blokkeringsproblemer og gjør det også mulig å stramme tauet om nødvendig.

Den mekaniske fordelen er 2:1, med friksjonen i tauene kan den reduseres noe.

## Referanser